**Предлог на Закон за изменување и дополнување на Законот за индустриски-зелени зони**

**Член 1**

Во Законот за индустриски - зелени зони („Службен весник на Република Македонија“ бр. 119/13, 160/14, 173/15 и 192/15), во членот 3 став (1) во точката 2 зборовите „правно лице кое дејноста на основач ја врши согласно со договорот за јавно-приватно партнерство“ се заменуваат со зборовите: „односно Министерство за економија во име на Владата на Република Македонија, кога управувањето со зоната е во форма на јавно-приватно партнерство “.

Точката 3 се менува и гласи:

„3. „Оператор на зона“ е јавно претпријатие основано од единицата на локалната самоуправа кога основач на зона е единицата на локалната самоуправа, Дирекцијата за технолошки индустриски развојни зони (во натамошниот текст: Дирекцијата) кога основач на зона е Владата на Република Македонија односно трговско друштво кога е склучен договор за јавно приватно партнерство .

Точката 4 се менува и гласи:

„4. „Корисник на зона“ е физичко или правно лице, сопственик на дел или цело земјиште, закупец на дел или цело земјиште, сопственик на објект или закупец на објект во зона, кое врши дејност во зоната.

Точката 5 се брише, а точките 6, 7, 8 и 9 стануваат точки 5, 6, 7 и 8.

По точката 8 се додаваат шест нови точки 9, 10, 11, 12, 13 и 14, кои гласат:

„9. “Државна помош” се сите потенцијални или реализирани расходи или сите потенцијално или реално намалени приходи на државата, доделени од давателите на државната помош кои ја нарушуваат или можат да ја нарушат конкуренцијата преку овозможување на економска предност на определено претпријатие која не би била можна без доделената државна помош или преку фаворизирање на производството на одредени стоки или давањето на одредени услуги;

10. „Регионална помош“ е помош која е во согласност со целите на регионалната политика на Република Македонија и со која се поддржуваат продуктивни почетни инвестиции или отворање на работни места, поврзани со инвестициите;

11. „Хоризонтална помош“ е помош која се доделува за истражување и развој, заштита на животната средина, вработување, обука, услуги од општ економски интерес и активностите на малите и средни претпријатија, доделена во било кој облик, вклучувајќи го и обликот на различен капитал, чија цел е решавање на проблемите во сите индустриски гранки односно региони;

12. “Интензитет на помошта” е износ на помошта изразен во процент на оправдани инвестициски трошоци или во процент на пресметаните трошоци за плати за сите работни места создадени со инвестицискиот проект;

13. ”Давател на државна помош” е Владата на Република Македонија, органите на државната управа, единиците на локалната самоуправа, како и секој друг орган или правно лице кои доделуваат или планираат да доделат државна помош.

14. „Претпријатие со потешкотии“ е претпријатие со растечки загуби, опаѓачки промет, зголемени залихи, вишок на капацитет, пад на готовинските приливи, растечки долгови, трошоци за растечки каматни стапки и опаѓачка, или нулта вредност на активата, во случај на претпријатие каде што барем некои од членовите имаат неограничени обврски за долгот на претпријатието,  каде  што  повеќе  од  половина  од  капиталот  е  исчезнат  од  сметките  на претпријатието и повеќе од една четвртина на капиталот е загубен во претходните 12 месеца, како и во сите случаи каде што се исполнети условите за отворање на стечајна постапка според прописите за стечај. Kако претпријатие со потешкотии се смета претпријатието за кое е јасно дека не може да закрепне преку неговите ресурси или со фондови кои ги добива од неговите сопственици/акционери или од пазарни извори.“

15. „Продуктивни почетни инвестиции“ е инвестирање во материјални и/или нематеријални средства поврзани со основање на ново претпријатие, проширување на постојното претпријатие, диверзификација на производството на претпријатието со воспоставување на нови, дополнителни производи или суштинска промена на целокупниот процес на производство на постојното претпријатие или стекнување на основни средства директно од претпријатието кое е затворено или би се затворило ако не било купено, под услов средствата да се купени од страна на независен инвеститор. Самото стекнување на акции во претпријатијата не претставува продуктивна почетна инвестиција.

16. „Материјални средства“ се средства во врска со земјиште, згради/простории, опрема и машини.

17. „Нематеријални средства“ се средства кои призлегуваат од трансфер на технологија преку стекнување на патентни права, лиценци, know-how, или непатентирано техничко знаење.

18. „Работно место директно поврзано со инвестицијата“ е вработување во врска со активноста на која се однесува инвестицијата, вклучувајќи вработување создадено како резултат на зголемување на процентот на користење на капацитетот создаден со инвестицијата.

**Член 2**

Во насловот пред одредбата од членот 6, по зборот: „индустриска“ се додаваат зборовите: „и зелена“.

**Член 3**

Во членот 6, во ставот (1) по зборот „Индустриска“ се додаваат зборовите „и зелена“.

Во ставот (2) по зборот „индустриска“ се додаваат зборовите „и зелена“.

Ставот (3) се брише.

Во ставот (4) кој станува став (3) по зборот „индустриска“ се додаваат зборовите „и зелена“.

Ставот (5) станува став (4).

**Член 4**

Членот 7 се менува и гласи:

**„Дејности во индустриска и зелена зона**

(1) Како дејности кои може да се вршат во индустриските и зелените зони се лесна и незагадувачка индустрија во која влегуваат сите видови на производство кои не побаруваат многу енергија, не создаваат голем промет на суровини, материјали и сообраќај и не произведуваат штетни еманати.

(2) Секоја дејност што се врши во зелената зона мора да ги исполнува следните критериуми кои придонесуваат за заштита на животната средина и тоа:

- енергетска ефикасност на објектот, опремата и/или производствениот процес,

- инсталирање на системи за производство и/или користење на енергија од обновливи извори,

- економичен и еколошки транспорт за лица и стоки,

- примена на систем за управување со животната средина,

- намалено загадување на воздухот,

- намалена бучава,

- примена на систем за управување со отпад и

- примена на систем за собирање на отпадни води

(3) Одредбите од овој закон кои се однесуваат на индустриските зони соодветно се применуваат и за зелените зони доколку со овој закон поинаку не е уредено.

(4) Владата на Република Македонија подетално ги определува дејностите што може да се вршат во индустриските и зелените зони.

(5) Владата на Република Македонија подетално ги определува критериумите од став (2) на овој член. “

**Член 5**

Во членот 8 ставот (3) се брише.

Ставовите (4) и (5) стануваат ставови (3) и (4).

Во ставот (5) точката 4) се менува и гласи:

„4) Рок за воспоставување на потребните услови за обезбедување на пристап до зоната, како и просторни, енергетски, технички и други услови за вршење на дејност во зоната, и “.

**Член 6**

Во членот 9 ставот (3) се брише.

Ставот (4) станува став (3).

**Член 7**

Во насловот пред членот 11-а по зборовите: „во индустриска“ се додаваат зборовите: „и зелена“.

По ставот (4) се додава нов став (5) кој гласи:

„(5) Технолошко индустриската развојна зона може да се трансформира во зелена зона само доколку условите за вршење дејност утврдени во овој закон и прописите донесени од овој закон се исполнети.“

**Член 8**

Во членот 12 став (1) по зборот „претпријатие“запирката се заменува со точка, а зборовите „односно трговско друштво“ се бришат.

Во ставот (2) по зборот: „Дирекцијата“ се става точка, а зборовите „односно Министерството за економија за зони за кои е склучен договор за јавно-приватно партнерство“ се бришат.

По ставот (3) се додава нов ставов (4) кој гласи:

„(4) Во зона за која е воспоставен договор за јавно-приватно партнерство управувањето со зоната, како оператор го врши трговско друштво основано од приватниот партнер.“

Ставовите (4), (5) и (6) стануваат ставови (5), (6) и (7).

**Член 9**

Во членот 13 ставот (2) се менува и гласи:

„Регистарот од ставот (1) на овој член го води Министерството за економија“.

**Член 10**

Насловот и членот 14 се менува и гласи:

**„Отуѓување и закуп на земјиште во зона**

**Член 14**

 (1) Постапката за отуѓување или давање под закуп на градежно земјиште сопственост на Република Македонија по пат на јавно наддавање се спроведува согласно со одредбите од Законот за градежно земјиште.

(2) По исклучок од став (1) од овој член постапката за давање под закуп на градежното земјиште во рамките на зоната ја спроведува Дирекцијата, согласно со Законот за технолошки индустриски развојни зони.

 (3) Периодот на закуп на земјиштето за корисниците на зона не смее да биде подолг од 30 години и го определува:

- Владата на Република Македонија за секој поединечен случај кога се јавува како основач на зона,

- единицата на локалната самоуправа кога е основач на зоната.“

**Член 11**

Членовите: 15, 16, 17, 18, 19, 20, 21, 22, 23, 24, 25, 26, 27, 28, 29 и 30 се бришат.

**Член 12**

Во членот 32-а став (3) точката на крајот од реченицата се брише и се додаваат зборовите: „со исклучок на постапката за издавање на одобрение за употреба, кое се спроведува во електронска форма“.

**Член 13**

Во членот 32-д по ставот (5) се додаваат два нови става (6) и (7) кои гласат:

„(6) Овластеното службено лице од надлежниот орган кое ја води постапката по службена должност го прибавува документот од ставот (5) алинеја 2 на овој член во рок од три дена од денот на поднесувањето на барањето до надлежен јавен орган.

(7) Овластеното службено лице од надлежниот јавен орган е должно бараниот документ од ставот (9) алинеја 2 на овој член да го достави во рок од три дена од денот на приемот на барањето”.

Ставовите (6), (7), (8), (9), (10), (11), (12), (13), (14), (15), (16), (17), (18), (19), (20) и (21) стануваат ставови (8), (9), (10), (11), (12), (13), (14), (15), (16), (17), (18), (19), (20), (21), (22) и (23). По ставот (23) се додава нов став (24) кој гласи:

„(24) Формата и содржината на барањата од ставовите (4), (11) и (18) од овој член што се доставуваат до Дирекцијата односно Министерството за економија ги пропишува министерот за економија.

**Член 14**

Во членот 32-ѓ по ставо (4) се додаваат два нови става (5) и (6) кои гласат:

„(5) Овластеното службено лице од надлежниот орган кое ја води постапката по службена должност го прибавува документот од ставот (5) алинеја 2 на овој член во рок од три дена од денот на поднесувањето на барањето до надлежен јавен орган.

(6) Овластеното службено лице од надлежниот јавен орган е должно бараниот документ од ставот (6) на овој член да го достави во рок од три дена од денот на приемот на барањето”.

Ставовите (5), (6), (7), (8), (9), (10), (11), (12) и (13) стануваат ставови 6), (7), (8), (9), (10), (11), (12), (13), (14) и (15).

Во ставот (13) кој станува став (15) зборот „Министерството“ се заменува со зборот „министерот“.

**Член 15**

Членот 32-з се брише.

**Член 16**

Членот 32-н се менува и гласи:

**„Член 32-н**

Сопственик на објект или закупец на објект во зона може да заснова право на долготраен закуп на градежно земјиште со границите на градежната парцела на кои што е изграден објектот согласно Законот за технолошки индустриски развојни зони.“

**Член 17**

Во членот 36 став (2) по точката 1) се додава нова точка 2) која гласи:

„2) статус на реализација на изградбата на градбите на земјиштата кои се отуѓени или дадени под закуп;“

Точките 2) и 3) стануваат 3) и 4).

Во ставот (5) зборовите: „градоначалникот на општината, градоначалникот на градот Скопје или градоначалникот на општината во градот Скопје“ се заменуваат со зборовите „министерот за економија“.

**Член 18**

Во насловот пред членот 38 зборот: „Сопственици“ се заменува со зборот: „Корисници“.

**Член 19**

Членот 38 се менува и гласи:

**„Член 38**

(1) Корисникот на зона кој ќе врши дејност во зоната е должен на надлежниот орган да му овозможи соодветен надзор.

(2) Корисникот на зона кој ќе врши дејност во зоната е должен на операторот да му достави годишен извештај за работењето за претходната година најдоцна до 31 март во тековната година.

(3) Годишниот извештај од став (2) на овој член содржи податоци особено за:

1) обемот на услугите остварени во зоната, квантитативно и вредносно и

2) бројот на остварените вработувања во извештајниот период по квалификациона структура.

(4) Формата и содржината на годишниот извештај од ставот (2) на овој член ги пропишува министерот за економија.

(5) Основачот на зоната е должен да достави опомена на корисникот на зона кој ќе врши дејност во зоната најдоцна 15 дена пред истекот на рокот на извештајот од ставот (2) на овој член.

(6) Корисникот на зона кој ќе врши дејност во зоната, дејноста ја врши во согласност со законите кои важат во Република Македонија и договорот со кој се регулирани меѓусебните права и обврски со операторот на зона.“

**Член 20**

По член 38 се додава нов дел „Дел трети-а“ и и шест нови члена 38-а, 38-б, 38-в, 38-г, 38-д и 38-ѓ кои гласат:

**„ ДЕЛ ТРЕТИ-а**

**ПОГОДНОСТИ ЗА ИНВЕСТИРАЊЕ ВО ИНДУСТРИСКИ И ЗЕЛЕНИ ЗОНИ**

**Шема на државна помош**

**Член 38-а**

Овој закон претставува шема на помош согласно со прописите за државна помош.

**Обем на државна помош**

**Член 38-б**

(1) Државната помош, во смисла на овој закон, не може да се доделува на претпријатија со потешкотии.

(2) Во случај кога помошта се пресметува врз основа на трошоците што произлегуваат од материјални и нематеријални средства кај продуктивната почетна инвестиција, корисникот треба да обезбеди финансиски придонес од најмалку 25% од оправданите трошоци преку сопствени средства или преку надворешно финансирање во форма која не претставува државна помош.

(3) Максималниот интензитет на регионалната помош изнесува најмногу до 50% од оправданите инвестициски трошоци или од трошоците за плата за новоотворени работни места за период од две години.

(4) Максималниот интензитет на регионалната помош за мали претпријатија изнесува најмногу до 70%, а за средни претпријатија најмногу до 60% од оправданите инвестициски трошоци или од трошоците за плата за новоотворени работни места за период од две години, со исклучок на мали и средни претпријатија кои вршат дејност во транспортниот сектор.

(5) Регионалната помош ги содржи поволностите опишани во член 38-в на овој закон.

(6) Договорот во кој е определена државната помош која се доделува на корисникот на зона, во име на Владата на Република Македонија, како давател на државна помош, го склучуваат Владата на Република Македонија, органите на државната управа, единиците на локалната самоуправа, како и секој друг орган или правно лице кои доделуваат или планираат да доделат државна помош во постапка утврдена во член 38-ѓ на овој закон и прописите за контрола на државната помош.

(7) Давателите на државна помош се должни согласно со овој закон секоја година до 28 февруари да доставуваат до Министерството за економија информации за доделената државна помош, за изминатата година. Министерството за економија доставува до Владата на Република Македонија и Собранието на Република Македонија вкупна информација за доделената државна помош, за изминатата година.

(8) Секој потписник на договор во кој е определена државна помош која се доделува на корисник на зоната утврдени во ставот (7) од овој член, води евиденција за доделената државна помош за која склучиле договор и во име на давателот на државната помош доставуваат годишен извештај до Комисијата за заштита на конкуренција еднаш годишно најдоцна до 1 март во тековната за претходната година.

**Други погодности**

**Член 38-в**

(1) Под условите и во границите утврдени во членот 38-б од овој закон, Владата на Република Македонија може да учествува во трошоците на инвестицијата и тоа:

-100.000 евра во денарска противвредност - за продуктивни почетни инвестиции над 1 милион евра во денарска противвредност,

-200.000 евра во денарска противвредност - за продуктивни почетни инвестиции над 3 милиони евра во денарска противвредност,

- 50.000 евра во денарска противвредност - за над 50 нови вработувања,

-200.000 евра во денарска противвредност - за над 150 нови вработувања

 (2) Под условите и во границите утврдени во членот 38-б од овој закон, Владата на Република Македонија може да учествува во трошоците на инвестицијата и тоа:

-100.000 евра во денарска противвредност - за продуктивни почетни инвестиции над 750 000 евра во денарска противвредност,

-200.000 евра во денарска противвредност - за продуктивни почетни инвестиции над 2 милиони евра во денарска противвредност ,

- 50.000 евра во денарска противвредност - за над 30 нови вработувања,

-200.000 евра во денарска противвредност - за над 100 нови вработувања

 (3) Услов за добивање на Државна помош од ставовите (1) и (2) алинеја 3 и 4 од овој член ќе важат под услов бројот на вработени да не се намали под бројот предвиден во алинејата 3 и 4 од ставовите (1) и (2) од овој член за период од најмалку 36 месеци, по добивањето на Државната помош.

(4) Покрај средствата утврдени во став (1) и (2) на овој член, на корисниците може да им се доделат дополнителни средства што ќе кореспондираат на учеството на планските региони во распределбата на средствата за финансирање на проекти за развој на планските региони определени во Одлуката за класификација на планските региони според степенот на развиеноста („Службен весник на Република Македонија“ бр. 88/2013).

(5) За исполнување на условите од ставовите (1) и (2) на овој член, на предлог на органите на државната управа, единиците на локалната самоуправа, како и секој друг орган или правно лице кои доделуваат или планираат да доделат државна помош, одлучува Владата на Република Македонија, во постапка утврдена во членот 38-ѓ од овој закон.

(6) Основачот на зоната е ослободен од плаќање на надоместок за уредување на градежното земјиште, согласно со одредбите на Законот за градежното земјиште.

**Помош за обука и усовршување**

**Член 38-г**

(1) На корисникот на индустриска или зелена зона кој обезбедува нови вработувања може да се додели хоризонтална помош за оправданите инвестициски трошоци за обука во форма на посебна или општа обука на работниците, при што:

1) „посебна обука“ е обука која ја вклучува школарината/надоместок за обука, која директно и единствено се однесува на сегашната или идната позиција на вработениот во претпријатието и со која се обезбедуваат квалификации кои не се преносливи на други претпријатија или пак истите може да се пренесуваат на други претпријатија или делокруг на работење, но само до одреден степен и

2) „општа обука“ е обука која ја вклучува школарината/надоместок за обука, која не се однесува директно или единствено на сегашната или идната позиција на вработениот во претпријатието, а која обезбедува квалификации, кои во голема мера се преносливи на други претпријатија или делокруг на работење.

Обуката ќе се смета за општа доколу на пример:

- е заеднички организирана од страна на различни независни претпријатија или каде што вработените од различни претпријатија може да ја искористат обуката;

- е призната, заверена или потврдена од страна на јавните органи или тела или од други органи или институции на кои Република Македонија или Заедницата им ги пренеле овластувањата.

(2) Помош од овој член може да биде доделена во износ кој не може да надминува 60% од оправданите инвестициски трошоци во случај на општото усовршување, односно 25% од оправданите инвестициски трошоци во случај на посебното усовршување.

(3) Интензитетот на помошта од ставот (2) на овој член може да биде зголемен до 80% од оправданите трошоци, и тоа за:

- за 10 процентни поени од оправданите инвестициски трошоци доколку обуката се дава на невработени лица кои активно бараат работа и инвалидизирани работници и

- за 10 процентни поени доколку помошта е доделена на средни претпријатија и за 20 процентни поени доколку истата е доделена на мали претпријатија.

 (4) Оправданите инвестициски трошоци со цел за усовршување, согласно со ставот (1) на овој член се:

- трошоците за предавачот,

- патните трошоци на предавачот и лицата кои се вклучени во усовршување,

- други тековни трошоци,

- трошоците поврзани со амортизирањето на машините и опремата во согласност со опсегот на нивната употреба, со цел за професионално усовршување,

- трошоците за консултации во врска со проектот за усовршување и

- трошоците на учесниците во проектот за професионално усовршување во износ на сите оправдани трошоци од овој став.

(5) Постапката за доделување на помош за обука се спроведува согласно со прописите за контрола на државната помош.

**Помош за заштита на животната средина**

**Член 38-д**

(1) На корисникот во зелена зона кој врши некоја од дејностите утврдени со овој закон и прописите кои произлегуваат од него и ги исполнува критериумите за заштита на животна средина од член 7 став (2) на овој закон и прописот кој произлегува од него со кои се надминуваат важечките обврзувачки стандарди или го зголемуваат нивото на заштита на животна средина во отсуство на обврзувачки стандарди, може да му се додели хоризонтална помош во износ кој не може да надминува 50% од оправданите инвестициски трошоци.

(2) Максималниот интензитет на помошта од ставот (1) на овој член може да биде зголемен:

- до 100% од оправданите инвестициски трошоци, каде што помошта се дава преку процес на транспарентно наддавање,

- за 10 процентни поени, каде што инвестицијата се однесува на стекнување средства за еко-иновации или за лансирање на еко-иновациски проект,

- за 10 процентни поени за средни претпријатија или

- за 20 процентни поени за мали претпријатија.

(3) Државна помош за заштита на животната средина исто така е дозволена како помош:

- за стекнување на нови транспортни возила кои излегуваат надвор од обврзувачките стандарди или кои го зголемуваат нивото на заштита на животната средина во отсуство на обврзувачките стандарди,

- за предвремена примена на идни обврзувачки стандарди,

- за заштита на енергија,

- за обновливи извори на енергија,

- за комбинирано производство и централно греење,

- за студии за заштита на животна средина,

- за управување со отпад,

- за санација на контаминирани локалитети,

- за алокација на претпријатија,

- во форма на намалување или изземање од плаќање на надоместоци за заштита на животната средина.

(4) Оправдани инвестициски трошоци се дополнителни инвестициски трошоци (во материјални или во нематеријални средства) потребни за да се постигне повисоко ниво на заштита на животната средина од нивото кое се бара со важечките стандарди и од нивото кое претпријатието би го постигнало без помош на заштита на животна средина. Оправданите трошоци се пресметуваат како нето разлика од било кои оперативни трошоци и оперативни бенефиции поврзани со дополнителни инвестиции за заштита на животна средина и кои произлегуваат во текот на првите пет години од инвестицијата за која станува збор.

 (5) Постапката за доделување на помош за заштита на животната средина се спроведува согласно со прописите за контрола на државната помош.

**Постапка за доделување на државна помош**

**Член 38-ѓ**

 (1) Договор за доделување на државна помош може да се склучи само под услов ако претпријатието на кое ќе му се додели државна помош до давателот на државна помош достави писмо за намери, регистрација на претпријатието во Република Македонија и деловен план.

(2) Деловниот план од ставот (1) на овој член се состои од следниве елементи:

- опис на компанијата, ревидирани финансиски извештаи за последните три години на домашното правно лице, односно консолидирани и/или ревидирани финансиски извештаи за последните три години на странското правно лице, а доколку правното лице постои помалку од три години за годините за кои постојат извештаи и преглед на бизнис активностите планирани да се вршат во зоната,

- локација и површина на бараната земјишна парцела,

- период на започнување и завршување на градбата и период на започнување на производството,

- вкупен износ на продуктивните инвестициски вложувања,

- вкупен број на нови вработувања, образовен профил и работни звања на вработените, динамика на вработување за период од десет години,

- план на приходи и добивка за период од десет години,

- план за идно проширување и

- локација на пазарот.

(3) Дирекцијата или Министерството за економија или единицата на локалната самоуправа во рок од 20 дена од доставувањето на деловниот план од страна на претпријатието до Владата на Република Македонија го доставуваат деловниот план од ставот (2) на овој член и потврда од Регистарот на индустриски и зелени зони, со предлог за доделување на државна помош.

(4) Владата на Република Македонија одлучува за доделување на државна помош на претпријатието во рок од 30 дена од денот на доставувањето на предлогот од ставот (3) на овој член.

(5) За секоја продуктивна почетна инвестиција претпријатието склучува посебен Договор за доделување на државна помош под услови и на начин предвиден со ставовите (1), (2), (3) и (4) од овој член.

(6) Планираната државна помош не смее да биде доделена на корисник на државна помош пред истата да биде одобрена со решение на Комисијата за заштита на конкуренцијата, односно пред истекот на рокот во кој Комисијата за заштита на конкуренцијата треба да донесе решение за оцена на помошта.“

**Член 21**

По членот 41 се додава нов член 41-а, кој гласи:

**„Член 41-а**

(1) Глоба во износ од 25 до 50 евра во денарска противвредност ќе му се изрече за прекршок на овластеното службено лице од Министерството ако не ги побара доказите по службена должност во рокот утврден во членот 32-д став (6) од овој закон.

(2) Глоба во износ од 25 до 50 евра во денарска противвредност ќе му се изрече за прекршок на овластено службено лице од надлежниот јавен орган од кој се побарани доказите ако не ги достави бараните докази во рокот утврден во членот 32-д став (7) од овој закон.

(3) Глоба во износ од 25 до 50 евра во денарска противвредност ќе му се изрече за прекршок на овластеното службено лице од Министерството ако не реши по барањето во рокот утврден во членовите 32-д став (6) и (7) и 32-ѓ став (5) и (6) од овој закон.“

**Член 22**

Членот 42 се менува и гласи:

**„Член 42**

За прекршоците предвидени во член 32-д ставови (6) и (7), член 32-ѓ ставови (5) и (6), член 36 ставови (1) и (6) и член 38 став (3) од овој закон прекршочна постапка води и прекршочна санкција изрекува надлежниот суд.“

**Член 23**

По членот 41 се додава нов член 41-а, кој гласи:

**„Член 41-а**

(1) Глоба во износ од 25 до 50 евра во денарска противвредност ќе му се изрече за

**Член 24**

Подзаконските акти утврдени со овој закон ќе се донесат најдоцна 90 дена од денот на влегувањето во сила на овој закон.

**Член 25**

Доколку на површина на повеќе катастарски парцели кои се дел од еден урбанистички план или урбанистичко-планска документација, постојат најмалку десет субјекти кои до денот на влегување на овој закон во сила започнале да вршат дејности утврдени со одредбите од овој закон, основачот на зона од овој закон може да основа индустриска или зелена зона доколку се исполнети условите од член 5 став (1) на овој закон, освен условот од член 5 став (1) алинеја 4 и во постапка утврдена во одредбите од овој закон, додека на корисникот во зоната може да му биде доделена државна помош  според условите утврдени со овој закон.

**Член 26**

Се овластува Законодавно-правната комисија на Собранието на Република Македонија да утврди пречистен текст на Законот за индустриски - зелени зони.

**Член 27**

Овој закон влегува во сила со денот на објавувањето во „Службен весник на Република Македонија“.